મુંબઇ: શેરબજારમાં સુધારાની ચાલ જોવા મળી રહી છે. નિફ્ટીએ ૧૦,૩૦૦ની સપાટી ક્રોસ કરી દીધી છે ત્યારેરિટેલ રોકાણકારો દ્વારા શેરબજારમાં સીધું રોકાણ કરવાના બદલે મ્યુચ્યુઅલ ફંડ દ્વારા એસઆઇપીમાં રોકાણ કરવાનો ટ્રેન્ડ વધી રહ્યો છે. માર્ચ ૨૦૧૭માં એસઆઇપીની સંખ્યામાં થયેલી વૃદ્ધિ તેના સંકેત આપે છે. અગાઉ રોકાણકારો પ્રાઇમરી માર્કેટ અને સેકન્ડરી માર્કેટ થકી શેરબજારમાં સીધું રોકાણ કરતા હતા. તે માટે ડિમેટ એકાઉન્ટ ખોલાવતા હતા.